Publication: Magyar Közlöny
Issue: MK-2011-27 (Year: 2011, Number: 27)
Era: contemporary
Section: Hpt. 87/D., 87/F; 327/2009. (XII. 29.) Korm. rendelet
Paragraph Index: 130

d) Halmozott – összeg Az egyes sorok tartalma: 86A1 Nem teljes körűen átvilágított ügyfél A nem teljes körűen átvilágított ügyfél sorban kell feltüntetni az adott negyedév végén azon ügyfelek számát, amelyeknél az intézménynek nem áll rendelkezésre ügyfeléről az összes szükséges átvilágítási adat, vagy a Pmt. 8. §-ban előírt és annak megfelelő nyilatkozat a tényleges tulajdonosról. 86A11 Ebből: ügyfélkövetelés A 86A1 sorból az ügyfélköveteléshez kapcsolódó adatokat kell feltüntetni. Ügyfélkövetelés összege: az ügyfél összes követelése az intézménnyel szemben. Az ügyfélkövetelés nem nettósítható! Darabszám: az ügyfelek számát kell megadni, nem a követelések darabszámát. 86A12 Ebből: ügyfél-kötelezettség A 86A1 sorból az ügyfél-kötelezettséghez kapcsolódó adatokat kell feltüntetni. Ügyfél kötelezettség összege: az ügyfél összes tartozása az intézménnyel szemben. Az ügyfélkötelezettség nem nettósítható! Darabszám: az ügyfelek számát kell megadni, nem a kötelezettségek darabszámát. 86A2 Összes ügyfél átvilágítás Az összes ügyfél-átvilágítás sorban kell feltüntetni az összes ügyfél számát, amelyek esetében a pénzforgalmi intézmény az ügyfél-átvilágítási eljárást lefolytatta. 86A21 Egyszerűsített ügyfél átvilágítás Az egyszerűsített ügyfél-átvilágítás sorban kell feltüntetni azon ügyfelek számát, amelyek esetében a pénzforgalmi intézmény a Pmt. 12. §-a alapján az egyszerűsített ügyfélátvilágítási eljárást lefolytatta. 86A22 Fokozott ügyfél átvilágítás A fokozott ügyfél-átvilágítás sorban kell feltüntetni azon ügyfelek számát, amelyek esetében a pénzforgalmi intézmény a Pmt. 14. §-a alapján a fokozott ügyfél-átvilágítási eljárást lefolytatta. 86A221 Ebből: kiemelt közszereplő ügyfél (PEP) átvilágítása A kiemelt közszereplő ügyfelek átvilágítása sorba azon átvilágítások számát kell beírni, amelyeknél az intézmény megállapította, hogy a külföldi ügyfél kiemelt közszereplőnek minősül (Pmt. 16. §). Kiemelt közszereplő a Pmt. 4. §-a alapján az a külföldi lakóhellyel rendelkező természetes személy, aki fontos közfeladatot lát el, vagy az ügyfél-átvilágítási intézkedések elvégzését megelőző egy éven belül fontos közfeladatot látott el, továbbá az ilyen személy közeli hozzátartozója, vagy akivel közismerten közeli kapcsolatban áll. 86A23 Normál ügyfél átvilágítás A normál ügyfél-átvilágítás sorban kell feltüntetni azon ügyfelek számát, akik ügyfél átvilágítása nem tartozik sem a fokozott, sem az egyszerűsített ügyfél-átvilágítás típusába. 86A31 Üzleti kapcsolat létesítésekor történt átvilágítás Az üzleti kapcsolat létesítésekor történt átvilágítás sorban kell szerepeltetni azon új ügyfelek számát, amelyek esetében az intézmény az ügyfél-átvilágítási eljárást lefolytatta. 86A32 Hárommillió-hatszázezer forintot elérő vagy meghaladó összegű tranzakció miatti átvilágítás A hárommillió-hatszázezer forintot elérő vagy meghaladó összegű tranzakció miatti átvilágítás sorban azon ügyfelek számát kell szerepeltetni, akiket az adott negyedévben kizárólag amiatt világított át az intézmény, mert hárommillió-hatszázezer forintot elérő vagy meghaladó összegű tranzakciót kezdeményeztek és az ügyleti megbízást megelőzően nem voltak szerződött ügyfelek, illetve meghatalmazottak, és átvilágításukra korábban nem került sor. 86A33 Több, egymással összefüggő, hárommillió-hatszázezer forintot meghaladó összegű tranzakció miatti átvilágítás A több, egymással összefüggő, összesen hárommillió-hatszázezer forintot meghaladó összegű tranzakció miatti átvilágítás sorban kell feltüntetni azon ügyfelek számát, akiket az adott negyedévben amiatt világítottak át, mert több egymással összefüggő olyan ügyleti megbízást kezdeményeztek, melyek együttes összege meghaladta a hárommillióhatszázezer forintot és átvilágításukra korábban nem került sor. 86A34 Korábban rögzített ügyféladatok valódiságával kapcsolatos kétség felmerülése miatti átvilágítás A korábban rögzített ügyféladatok valódiságával kapcsolatos kétség felmerülése miatti átvilágítás sorban kell feltüntetni azon ügyfeleket, akiket az intézmény már korábban átvilágított, de kétség miatt új átvilágításra került sor. 86A35 Más szolgáltató által elvégzett ügyfél-átvilágítás eredményének elfogadása A más szolgáltató által elvégzett átvilágítás eredményének elfogadása sorban a más szolgáltató által elvégzett, az intézmény által elfogadott átvilágítások számát kell feltüntetni. 86A36 Pénzforgalmi közvetítő által végzett átvilágítás A Hpt. 2. számú melléklet I. rész 12.3. pontjában meghatározott, pénzforgalmi közvetítők által végzett átvilágítások számát kell feltüntetni. 86A41 Saját bejelentések A saját bejelentések: a darabszám és az összeg oszlopban az intézmény által a pénzügyi információs egységként működő hatóság részére, az adott negyedévben küldött bejelentések számát és a bejelentésekben hivatkozott összes összeget kell feltüntetni ezer forintban. A bejelentett összeg az adott tranzakcióban szereplő összeg, amelyet az ügyfél az intézménynek átadott, vagy részére beérkezett. 86A42 Bejelentésekből devizában bonyolított ügyletek A bejelentésekből devizában bonyolított ügyletek sorban azokat az ügyleteket kell feltüntetni, melyeket az intézmény devizában bonyolított. 86A432-86A435 Bejelentésekből: 1-5. legnagyobb összegű bejelentés A bejelentésekből az öt legnagyobb összegű sorban az 51. sorból az öt legnagyobb összegű ügyletet kell felsorolni csökkenő sorrendben. 86A44 Bejelentésekből pénzforgalmi közvetítő által végzett tranzakciók bejelentése A bejelentésekből pénzforgalmi közvetítő által végzett tranzakciók bejelentése sorba azon bejelentések kerülnek, amelyeknél az intézmény közvetítője útján végzett tevékenysége során került sor bejelentésre. 86A5 Bejelentésekből 24/48 órára felfüggesztett tranzakció A bejelentésekből 24/48 órára felfüggesztett tranzakciók sorban azon bejelentéseket kell feltüntetni, amelyek során a pénzforgalmi intézmény 24, vagy 48 órás felfüggesztést alkalmazott. 86A6 Bíróság által pénzmosás miatt zárolt követelések Ebben a sorban a bíróságok által pénzmosás miatt zárolt ügyfélkövetelések számát és összegét kell feltüntetni. 86A7 Terrorizmus finanszírozásának gyanúja miatti bejelentés A terrorizmus finanszírozásának gyanúja miatti bejelentés sorban azokat a bejelentéseket kell feltüntetni, amelyeket az intézmény a terrorizmus finanszírozásának gyanúja miatt tett. 86A8 Szankciós lista alapján zárolt követelések A szankciós lista alapján zárolt követelések sorban azt az ügyfélszámot és azok teljes ügyfélkövetelését kell feltüntetni, amelyet az intézmény az ügyfél szankciós listán való szereplése miatt az adott negyedévben zárolt és ezt a pénzügyi információs egységként működő hatóságnak, mint illetékes hatóságnak bejelentett. 86B Pénzforgalmi intézmény, fióktelep, PEKMI – A nyilvántartásba vett panaszbejelentések Beküldési gyakoriság: negyedéves A tábla célja A tábla fogyasztóvédelmi célból a tárgyidőszak folyamán nyilvántartásba vett panaszbejelentések, és azok feldolgozásának, kezelésének felmérését célozza. Ebben a táblázatban az intézmény írásban és elektronikus úton, valamint ügyfélszolgálaton keresztül beérkezett és nyilvántartásba vett, az intézmény tevékenységével kapcsolatos panaszokat kell bemutatni. Az adatszolgáltatás teljesítésének alapját a Fgytv. rendelkezései képezik. A tábla kitöltése A táblázat 86B1)-86B4) sora áttekintést ad a tárgyidőszak elején folyamatban lévő ügyekhez a tárgyidőszakban beérkezett, valamint lezárt panaszügyekről és ezek eredményeként a tárgyidőszak végén nyitott panaszügyek darabszámáról. A tábla második része, a 86B5) sorban szereplő adatok a peresített panaszügyekről adnak mennyiségi információt. (A tábla első és második szakasza egymástól független szempontból vizsgálja a panaszügyeket, ami azt is jelenti, hogy adott esetben átfedés is lehetséges a két szakasz egy-egy adatsora között pl. az első szakasz a lezárt ügyek vonatkozásában csak a lezárás tényét vizsgálja, nem pedig azt, hogy a lezárás peresítéssel vagy a nélkül zárult-e le.) A tábla harmadik része – 86B6) sor – a kártérítésekről ad információt. Az adatot ezer forintban egészre kerekítve kell megadni. A tábla negyedik része (86B71-86B74) a pénzügyi békéltető testületi eljárással kapcsolatban ad információt. Az a) oszlop a Tárgyidőszakban nyilvántartásba vett panaszügyek szolgáltatási ágakra összesített adatait tartalmazza. A nyilvántartásba vett panaszügyek panasztípusonkénti bontását a c)-i) oszlopokban kell feltüntetni. Az adatok megbontásánál az egy levél kapcsán bejelentett több, különböző jellegű panaszt a megfelelő c)-i) oszlopok mindegyikében fel kell tüntetni. A bejelentett panaszügyek panasztípusonkénti bontására a lenti Segédanyag ad iránymutatást. A b) oszlopban a Tárgyidőszakban lezárt panaszügyeket kell megadni szolgáltatási ágankénti bontásban, darabszámban. A 86B2 sorban a Tárgyidőszakban lezárt panaszügyek darabszámát meg kell adni egyrészt panasztípusok szerinti megoszlásban (c-i oszlop), másrészt a panasz-ügyintézés időtartama szerinti bontásban (j-k oszlop), harmadrészt a panaszügyek megalapozottsága (l-n oszlop) szerinti bontásban. A 86B3 és 86B4 sorokban az időszak elején és az időszak végén még lezáratlan (folyamatban lévő) panaszügyeket kell jelenteni panasztípusonkénti bontásban. A 86B51 sorban a folyamatban lévő peresített panaszügyek darabszámát kell megadni panasztípusonkénti bontásban. A 86B521 és 86B522 sorokban a lezárt peresített panaszügyeket kell megbontani aszerint, hogy az intézmény vagy a panaszos javára zárult-e a per. A lezárult peresített panaszügyeket meg kell bontani a panasz típusa és a panaszügyek megalapozottsága szerint. A panaszügyek megalapozottsága oszlopokban a lezárt, peresített panaszt az intézmény panaszkezelési eljárásának eredménye (elutasított, részben megalapozott, megalapozott) szerint kell besorolni. A 86B6 sorban a panaszügyek rendezése miatt kifizetett kártérítés összegét ezer forintban egészre kerekítve kell megadni. A 86B71 sorban kell feltüntetni az intézményt, mint panaszoltat érintő ügyek számát, amelyek kapcsán a Pénzügyi Békéltető Testület eljárását megindította és erről a tárgynegyedévben értesítette az intézményt. A 86B72 sorban kell jelezni azon ügyek számát, amelyekkel kapcsolatban az intézmény a tárgynegyedévben igenlő alávetési nyilatkozatot tett, függetlenül attól, hogy az eljárás mikor indult. A 86B73 sorban kell jelezni azon ügyek számát, amelyekkel kapcsolatban az intézmény a tárgynegyedévben a Pénzügyi Békéltető Testület döntését végrehajtotta, függetlenül attól, hogy az eljárás mikor indult. (Döntés alatt a Pénzügyi Békéltető Testület határozatát és ajánlását is értjük.) A 86B74 sorban kell szerepeltetni azon, a Pénzügyi Békéltető Testület elé került ügyek számát, amelyekkel kapcsolatban az intézmény a tárgynegyedévben egyezségre jutott a panaszossal, függetlenül attól, hogy az eljárás mikor indult. A 86B8 soron kell megadni, hogy a tárgynegyedév végén az „intézmény érdekében hány fő foglalkozik teljes munkaidőben a panaszügyekkel, panaszkezeléssel (akár munkavállalóként, akár egyéb megbízás keretében)”. Az o) és a p) oszlopokban a Tárgyévben lezárt és a Tárgyévben nyilvántartásba vett panaszügyek a tárgyidőszak végéig halmozott adatait kell megadni. Segédanyag a panasz-statisztikai kitöltési útmutatóhoz

Source: https://magyarkozlony.hu/hivatalos-lapok/e033a107f01f229b24b61639b1504b9baadbbdfe/dokumentumok/55df133e548a31928afa2e5e78be8d533e61efd3/letoltes